কাঁচা খাওয়ার সময় ব্ল্যাককারেন্টের ফলগুলি শক্ত, এবং টক স্বাদযুক্ত । এটি জ্যাম ও জেলি হিসেবে তৈরি করা যেতে পারে যেহেতু ফলটিতে প্যাকটিন এবং অ্যাসিডের উচ্চমাত্রার কারণে সহজেই সেট হয়ে যায়। রন্ধনসম্পর্কীয় ব্যবহারের জন্য, একটি ভর্তা তৈরির জন্য ফলটি সাধারণত চিনি দিয়ে রান্না করা হয়, পরে রস আলাদা করতে মসলিনের মধ্য ছেকেঁ নিতে হয়। ব্ল্যাককারেন্টকে ভর্তা করে সংরক্ষণ করা যায় এবং পনির, দই, আইসক্রিম, ডেজার্ট, সরবেট এবং আরও অনেক মিষ্টি খাবারের মধ্যে এটিকে অন্তর্ভুক্ত করা যেতে পারে। গ্রীষ্মের পুডিংয়ে রাস্পবেরি এবং স্ট্রবেরি বা আপেলের ক্রাম্বলস এবং পাই এর মতো অন্যান্য ফলের সাথে একত্রিত করে ব্যতিক্রমী দৃঢ় স্বাদটি কমানো যায়। এটির রস সিরাপ এবং বলকারক ঔষধে ব্যবহার করা যেতে পারে। ব্ল্যাককারেন্ট হলো রেডগ্রাটজের একটি সাধারণ উপাদান, উত্তর জার্মান এবং ডেনিশ খাবারের জনপ্রিয় কিসেল জাতীয় মিষ্টান্ন হচ্ছে রেডগ্রাটজ।

ব্ল্যাককারেন্টগুলি সুস্বাদু রান্নায়ও ব্যবহৃত হয়। সস, মাংস এবং অন্যান্য খাবারগুলিতে তাদের অম্লতা অতিরিক্ত স্বাদ তৈরি করে। ব্ল্যাককারেন্টগুলি খাবারের কিছু অসাধারণ সংমিশ্রণে অন্তর্ভুক্ত করা যায়। এগুলি টমেটো এবং পুদিনা দিয়ে সালাদ তৈরী করতে ব্যবহার করা যায়। গরুর মাংসের রোস্ট , ভাজা ভেড়া, সামুদ্রিক খাবার এবং শেলফিসের সাথে ব্ল্যাককারেন্টকে একসাথে দেয়া যায়। এগুলি কাবাবে ডুবানো সস সরবরাহ করতে পারে। এগুলি মেয়োনেজের সাথে মিশ্রিত করা যেতে পারে এবং কলা এবং অন্যান্য গ্রীষ্মমন্ডলীয় ফলগুলিকে সজীব করার জন্য ব্যবহৃত হয়। ব্ল্যাককারেন্ট ডার্ক চকোলেটের সাথে একত্রে বা ক্রিসমাসের ঐতিহ্যবাহী কিমা পাইগুলির কিমা মাংসে যুক্ত করা যেতে পারে।

খাদ্যতালিকাগত পরিপূরক, স্নাকস, ক্রিয়ামূলক খাদ্য পণ্য এবং দ্রুত জমে থাকা (আইকিউএফ) জ্যাম, জেলি বা সংরক্ষণ হিসাবে রন্ধনসম্পর্কিত পণ্য উৎপাদনের জন্য জাপান আমদানি করে নিউজিল্যান্ডের ৩.৬ মিলিয়ন ডলার ব্ল্যাককারেন্ট। 

রোগ এবং কীটপতঙ্গ
রন্ধনসম্পর্কীয় ব্যবহার
ফাইটোকেমিক্যালস
পানীয়